ఐ లవ్ యూ.
- ఇంతవరకూ నేను ఇలాంటిది చూడలేదు. - ఇది మీది కాదా?
- నాది కాదు. - ఇది మీకెలా దొరికింది?
నిందిస్తున్నారా? నాకు తెలియదు.
సవానా పోలీస్
సరే. ఇంక ఇక్కడ చూడటానికి ఏమీ లేదు. మనం ఈ వీధి నుండి వెళదం పదండి. పదండి.
ఇది సేఫ్ ప్రదేశం, జాక్. నువ్వు నిజాయితీగా మాట్లాడు చాలు.
ఆ రాత్రి జరిగిన దాని గురించి నీకేం గుర్తుంది?
కొద్ది కొద్దిగా లీలగా గుర్తుంది.
వేరే వేరే సినిమాల్లో సీన్స్ మాదిరిగా.
నువ్వు ఇక్కడికి ఎందుకు వచ్చావో అర్థమవుతుంది, కదా?
ఒక చొరబాటుదారు మీ ఇంటి గోడల్లో నివసించడానికి నువ్వు సాయం చేశావు.
తోట కత్తెరలతో మీ నాన్నని పొడిచావు.
అవును. నాకేం అయిందో నాకే తెలియడం లేదు.
ఇది మంచి విషయం.
నీకు నువ్వు దూరమయ్యావు, ఇప్పుడు ఆ స్థితి నుండి బయటకి వస్తున్నావు కాబట్టి నీకు అయోమయంగా ఉంది.
అయితే, నేను ఇంటికి ఎప్పుడు వెళ్తాను?
- అందుకు కొంత కాలం పట్టచ్చు. - నిజంగానా?
ఎందుకంటే మీరు ఇదేదో సింపుల్ గా అయిపోయే విషయంలా మాట్లాడుతున్నారు.
"ఇది మంచి విషయం."
నేను "ఆ స్థితి నుండి బయటపడుతున్నాను."
"హేయ్, నువ్వు ఎలా ఉండాలని అనుకుంటావో అలా ఉండు, జాక్.
ఎలా ఉండాలని అనుకుంటావో అలాగే ఉండు."
నేను ఆ మాట అనలేదు.
నేను నిజాయితీగా ఉంటే చాలు అంటున్నావు.
నువ్వు అక్కడ కూర్చుని నీ ఇష్టం వచ్చినట్లు ఏదైనా మాట్లాడతావు.
మీ ఉద్యోగం నాకెలా వస్తుంది?
సారీ. నిజంగా చాలా సారీ.
ఏం జరుగుతోందో నాకు తెలియడం లేదు.
బాధపడకు.
హేయ్, ఇది ఒక… ఇది ఒక ప్రక్రియ, సరేనా?
హేయ్, నిన్ను నువ్వు ఫీల్ కావడం మళ్లీ మొదలుపెడతావు, జాక్.
కానీ, ఏ "నేను"?
నాతో కలిసి ఒక డ్రింక్ తాగుతావా?
నేను తాగడం మానేసిన విషయం నీకు గుర్తులేదా?
పదహారు సంవత్సరాల కిందట ఇదే వారం, మనం ఈ ఇంటిని కొన్నాం.
- అప్పుడు నువ్వు ఏడు నెలల గర్భవతివి. - నేను ఎనిమిది నెలల గర్భవతిని.
నువ్వు ఎనిమిది నెలల గర్భవతివి.
అవును. అప్పుడు నాకు చాలా అసౌకర్యంగా ఉండేది.
ఇక్కడ చాలా వేడిగా ఉండేది.
నాట్ ని ఆయా దగ్గర వదిలిపెట్టేవాళ్లం.
ఈ నేల మీద కూర్చుని, మూవర్స్ కోసం ఎదురుచూసేవాడ్ని.
అవును, కానీ వాళ్ళు ఎప్పటికీ రాలేదు.
కానీ, వాళ్లు చార్ల్ స్టన్ లో 812 వెస్ట్ జోన్స్ స్ట్రీట్ కి…
- అవును. - …వెళ్లారు.
నాకు వాళ్లని చంపేయాలి అనిపించింది.
మనం నాట్ జ్యూస్ బాక్సుల్ని తాగాల్సి వచ్చింది,
అవి కారులో చాలా వేడెక్కిపోయాయి.
కానీ అలాంటి ఆపిల్ జ్యూస్ మాత్రం నేను ఇంతవరకూ తాగలేదు.
నీకు లంచ్ ఏదైనా కావాలా?
లేదు, నేను పూల్ లోకి వెళ్తున్నాను.
"ద ఎగ్జిక్యూషనర్స్" నవల ఆధారంగా
జాన్ డి. మాక్ డోనాల్డ్ రూపొందించినది
"కేప్ ఫియర్" ఫిల్మ్స్ ఆధారంగా రూపొందించినది
స్క్రీన్ ప్లే రచయితలు వెస్లీ స్ట్రిక్ ఇంకా జేమ్స్ ఆర్. వెబ్
క్యామ్ 04 - పూల్ ఉదయం 3:23
కెమెరా 01 - వసారా ఉదయం 3:24 గంటలకు
మీకు రెండో కెమెరా ఉందని ఈ పని చేసిన వారికి తెలుసు.
"ఈ పని చేసిన వారా"? అది ఎవరో మాకు తెలుసు.
మేము పరీక్షించే వరకూ పూల్ లో నీటిని ఖాళీ చేయకండి, సరేనా?
- సరే, అలాగే. - మీరు ఊళ్లోనే ఉండాలి.
మీ ఇంట్లో ఏమైనా గన్స్ ఉన్నాయా?
మమ్మల్ని ఎందుకు అడుగుతున్నారు?
సారీ, కానీ నేను… నేను అడగాలి…
మీరు డౌన్ టౌన్ కి వెళ్లి అతడిని ఎందుకు విచారించరు?
నేను చెప్పినట్లుగా మీరు గనుక అతని మీద నిఘా పెట్టి ఉంటే,
బహుశా నా ఫ్రెండ్ ఇప్పటికీ బతికి ఉండేవాడు.
అతని కడుపులో ఉన్న బులెట్స్ తొమ్మిది మిల్లీమీటర్లవి,
- నేను… - …నాకు చెప్పినవి కాకుండా
ఇంకేమయినా వివరాలు చెప్పగలవా?
హా, ఇది జార్జియా రాష్ట్రం. నా దగ్గర గన్స్ ఉన్నాయి.
తొమ్మిది మిల్లీమీటర్ గన్ ఉందా?
ఉంది.
ఇలా అడుగుతున్నందుకు సారీ, కానీ నువ్వు ఏమీ అనుకోకపోతే, నేను దాన్ని చూడచ్చా?
- ఉండు. - నువ్వు పోలీస్ స్టేషన్ కి వచ్చి
- స్టేట్మెంట్ ఇవ్వడానికి సిద్ధమేనా? - లేదు, ఖచ్చితంగా, మేము తప్పనిసరిగా వస్తాము.
సరే, ఇంకా ఏమైనా వివరాలు…
9 ఎమ్.ఎమ్.
స్ప్రింగ్ ఫీల్డ్ ఎకెలాన్.
హ్యాపీయేనా?
నువ్వు దీన్ని చివరిసారి ఎప్పుడు ఫైర్ చేశావు?
చాలా కాలం అయింది. అవును.
ఒకసారి చెక్ చేయాలి అంతే.
అవును, అవును.
మీ ఫ్రెండ్ మృతికి నిజంగా చాలా సారీ.
థాంక్స్, టామ్.
సరే, అలాగే, మరేం ఫర్వాలేదు.
నేను తీస్తానులే.
హేయ్.
నువ్వు సేఫ్ ని తెరిచావా?
గన్ సేఫ్ నా? లేదు. ఎందుకు?
నా గన్ మ్యాజజీన్ లోడ్ అయి ఉంది, ఇంకా అందులో మూడు రౌండ్స్ మిస్ అయ్యాయి.
ఎవరో దానితో కాల్చారు. అది ఎవరు, ఎప్పుడు చేశారో నాకు తెలియదు.
కానీ, రేని చంపడానికి మాక్స్ నీ గన్ ని వాడే అవకాశమే లేదు, కదా?
అవునా?
ఏంటి?
- లేదు, లేదు, లేదు, లేదు, లేదు. - థాంక్యూ, ఆఫీసర్.
- వద్దు. వద్దు. వద్దు. హేయ్, వద్దు. - చెత్తవెధవ. చెత్తవెధవ.
- ఆపు! ఆపు! ఆగు. - నువ్వు చెత్తవెధవవి! నువ్వు…
ఈ ఎదురింటిలో అసలు ఏం జరుగుతోంది?
దేవుడా, ఆఫీసర్.
నా ఇంట్లోకి ఎవరో జొరబడిన విషయం మీకు తెలుసు కదా?
- మీరేం చేశారో మీకు తెలుసు. - హేయ్, ఆపు. ఉష్. హేయ్!
- మీరేం చేశారో నాకు తెలుసు. - అతనికి కావాల్సింది ఇదే.
కానీ అతను ఏమీ దొంగతనం చేయలేదు. నాకు దొరకాలని ఏదో వదిలి వెళ్లాడు.
లేదా వేరొకరికి దొరకాలని దాన్ని పెట్టి ఉంటాడు, నాకు తెలియదు.
అది ఎవరో కనిపెట్టడానికి పోలీసులు ప్రయత్నిస్తున్నారు.
హేయ్, హేయ్, హేయ్, ప్రాసిక్యూటర్.
మన దొంగ మీ ఇంట్లో కూడా ఏదైనా పెట్టాడా?
- నువ్వు మళ్లీ జైలుకి వెళతావు, మాక్స్. - ఆమె చేసిన పనికి నువ్వు నన్ను జైలులో పెట్టించావు.
ఇప్పుడు నీ వంతు, వెధవ!
హేయ్, బై. థాంక్యూ, ఆఫీసర్.
నాటలీ, మామూలుగా అడుగుతున్నాను.
నీ సేఫ్ ని నేనెలా తెరవగలను? నాకు కనీసం… నాకు కనీసం కోడ్ కూడా తెలియదు.
కానీ, నేను కింద గదిలో మీ అమ్మకి అది చెబుతుండగా నువ్వు విన్నావు.
నువ్వు నన్ను ఎందుకు అనుమానిస్తున్నావు?
నాటలీ, సారీ, ఇది కేవలం, ఇది నిజంగా, నిజంగా చాలా ముఖ్యమైన విషయం, హనీ.
నీకు తెలిసింది ఏదైనా ఉంటే, మాకు చెప్పు.
నాకు తెలియదు.
నాటలీ, హేయ్. ఇలా రా.
మరేం ఫర్వాలేదు.
విను, కొన్ని సామాన్లు సర్దుకో. నువ్వు మళ్లీ పాల్ ఇంటికి వెళ్లాలి.
సరేనా?
అతను ఎలాగో ఆ గన్ ని సంపాదించి మనల్ని కేసులో ఇరికించాలని చూస్తున్నాడని మనం అనుకోవాలి.
నేను ఈ సమస్యని వదిలించుకోవాలి.
విను, అతను ఎలాంటి వ్యూహం పన్నినా, మనం అతనికన్నా ముందే దాన్ని తిప్పికొట్టాలి.
ఓహ్, చెత్త.
- ఆనా. - ఏంటి?
నువ్వు వెళ్లి మీ నాన్నతో మాట్లాడాలి.
నాన్నా?
హేయ్! లోపలికి రా.
నువ్వు తాగిన మత్తులో ఉన్నావా?
నువ్వు మత్తులో ఉన్నావు.
లేదు, నేను గుడ్ బాయ్ లాగా నా మందులు వేసుకుంటున్నాను.
కావాలంటే చూడు.
ఓహ్, దేవుడా.
ఆ చెత్త కుక్క హఠాత్తుగా ఎక్కడి నుంచో వచ్చేసింది.
అతని ఇంట్లో కుక్క ఉందని నీకు ముందే చెప్పాము. దాన్ని నువ్వు హ్యాండిల్ చేయగలనని అన్నావు.
అవును, సరే, నువ్వు జాలి చూపిస్తున్నందుకు చాలా థాంక్స్, ఆనీ.
మీ కుటుంబంలోకి నన్ను ఆహ్వానించినందుకు కూడా థాంక్స్.
డ్రగ్స్ వాడకుండా ఆరేళ్లు గడిపాను, ఆరేళ్ల పాటు ఏ నేరం చేయలేదు, ఆల్కహాల్ తాగలేదు.
నేను సిగరెట్స్ కూడా పెద్దగా తాగలేదు.
ఏదో ఒక రోజు
నా మనవడు, మనవరాలితో ఒక పిక్సర్ మూవీ చూడాలని మాత్రమే ఆశపడ్డాను. కానీ లేదు…
నాన్నా…
లేదు, నువ్వు ఫోన్ చేసి నా ఆశలన్నీ తుంచేశావు.
నాన్నా, నువ్వు ఈ ఊరు వదిలి వెళ్లిపోవాలి. వెంటనే.
- నోరు మూయ్. - లేదు, నువ్వే నోరు మూయ్.
నువ్వు వెంటనే వెళ్లాలి. ముందు బయలుదేరు.
అయితే, నేను ఎంత కాలం తప్పించుకుంటూ తిరగాలి?
ఆరు నెలలు, లేదా ఒక సంవత్సరం, నాకు తెలియదు.
ముందు కనిపించకుండా వెళ్లిపో. అలా చేయడంలో నువ్వు దిట్టవి. ముందు…
సరే.
కానీ, నాకు… నాకు తిండి కావాలి, ఉండటానికి వసతి కావాలి.
ప్రయాణానికి ఖర్చులు కావాలి.
నాకు వైద్యం కావాలి,
ఇంకా నాకు కొంత డబ్బు అవసరం…
ఎంత?
లక్ష డాలర్లు.
నువ్వు చెత్తవెధవవి.
లేదంటే పోలీసులు వచ్చేవరకూ నా గాయాలకి చికిత్స చేసుకుంటూ
నేను ఇక్కడే ఉండిపోతాను.
నువ్వు సాయం చేసింది నిజంగా దీని కోసమే, కదా?
నీకు నా యోగక్షేమాలు అనవసరం. నా పిల్లల బాగోగులు నీకు పట్టవు.
హేయ్. నన్ను నువ్వే రమ్మని పిలిచావు, గుర్తుందా?
అవును, అదే నేను చేసిన పొరపాటు.
- ఆనీ! - ఏంటి?
నువ్వు నన్ను ఎందుకు ద్వేషిస్తావో తెలుసా?
నువ్వు మీ అమ్మ కూతురువి కావు.
నా అణువణువుకీ నువ్వు ప్రతిరూపానివి.
నువ్వు నా బిడ్డవి.
నా జీవితంలో నుంచి నువ్వు దూరంగా వెళ్లిపోవడానికి లక్ష డాలర్లు ఇవ్వడమంటే అది ఏదో బేరంలా ఉంది.
మెలీసా ఆడమ్ త్వరలో ప్రారంభం
సరే, ఆ టేబుల్స్ ని దూరం దూరంగా జరపండి. అక్కడ ఉన్నవి.
సరేనా? జనం సౌకర్యవంతంగా ఫీల్ కావాలంటే కాస్త స్పేస్ ఉండాలి.
మర్కాస్ డి రిస్కాల్, ఇది చాలా చక్కని రెడ్ వైన్.
సరే.
నేను ఈ పీచ్ బోర్బన్ రుచి చూస్తాను.
థాంక్యూ, సర్.
హేయ్, నాటలీ, ఎలా ఉన్నావు?
దేవుడా, మీ పెరడులో ఆ శవం.
ఎంత విచిత్రమో కదా? నీకు చాలా కష్టం కలిగి ఉంటుంది.
అయితే, రే ని వాళ్ల గన్ తో నువ్వే చంపావని వాళ్లు అనుకుంటున్నారు.
నార్త్ కారొలీనాకి నేను తెచ్చిన గన్ అది.
ఆగు. నువ్వు… నువ్వు… నువ్వు గన్ తెచ్చావా? దేనికి?
నువ్వు నిజంగా చంపావా?
నేను ఎప్పుడైనా నీ కంటికి కనపడకుండా ఉన్నానా?
నేను కారులో నిద్రపోయాను.
కారులోనా?
అతని హత్య నార్త్ కారొలీనాలో జరిగిందా?
వాళ్లకి తెలియదు, కానీ…
విను, విను.
ఆ హత్య నేనే చేసి ఉంటే, నీకు గన్ షాట్ వినిపించేది,
ఇంకా ఇదంతా జరుగుతున్న సమయంలో
నువ్వెంత అయోమయానికి గురవుతున్నావో ఊహించలేకపోతున్నాను.
కానీ దాని కారణంగా మన మధ్య ఏర్పడిన దాన్ని చెదిరిపోనివ్వకు.
ఒక నమ్మకం, ఆ అనుబంధం.
రక్తసంబంధం, నాటలీ.
నా ప్రశ్నకి సమాధానం చెప్పు.
రేని నువ్వు చంపావా? ఆ హత్య చేసింది నువ్వు కాకపోతే, ఇంకెవరు… ఎవరు చేసి ఉంటారు?
నన్ను తిరిగి జైలుకి పంపించడానికి వాళ్లు ఏదైనా చేస్తారు.
మా అమ్మ ఇంకా టామ్ కలిసి రేని హత్య చేశారు అంటున్నావా,
కేవలం నిన్ను కేసులో ఇరికించడం కోసం?
అది నేను నమ్మను.
నేను నీ చెల్లెల్ని అని వాళ్లకి చెప్పాను.
మాక్స్ నాకు నాన్న అయి ఉంటాడనే విషయం నీకు తెలుసా?
నీ సమస్య ఏంటి? నేను నిన్ను గర్భవతిని చేయలేదు, కదా?
నేను మాక్స్ తో కలిసి నార్త్ కారొలీనా వెళ్లాను.
అది ఎలా జరిగిందో నాకు తెలియదు, కానీ అక్కడ అతను ఒక వ్యక్తిని చంపాడని అనుకుంటున్నాను.
ఏం చేయాలో నాకు తెలియడం లేదు.
అతను తరువాత ఏం ప్లాన్ చేస్తున్నాడనేది నువ్వు నాకు చెప్పాలి ఎందుకంటే నేను కేవలం…
నువ్వు ఎక్కడికి వెళ్లావు?
అతను పెరిగిన ఆ నది దగ్గరకి.
తను నిన్ను అక్కడికి తీసుకువెళ్లాడా?
నవేయా, అతను చెబితేనే నువ్వు అన్నీ చేశావని నాకు తెలుసు.
కాబట్టి నువ్వు ఆ విషయాన్ని ఒప్పుకుంటే, ఇదంతా ఆగుతుంది…
నేనే గనుక నీ బ్యాకప్ ప్లాన్ అయితే, నీ పని అయిపోయినట్లే.
నా పేరెంట్స్ ఇద్దరూ లాయర్లు.
నువ్వు విడుదల కావడానికి వాళ్లు సాయం చేస్తారు.
నువ్వు మైనర్ వి, నిన్ను తప్పు దారి పట్టించారు.
నీ మనసులో ఎక్కడో ఒక మూల, నువ్వు నా గురించి ఆలోచిస్తావని అనుకుంటున్నాను, కాబట్టి…
నాకు ఈ విషయంలో నువ్వు సాయం చేయి, ప్లీజ్.
అతను నీ గురించి పట్టించుకుంటాడని అనుకుంటున్నావా?
లేదు, కేవలం తన పెంపుడు జంతువు మాదిరిగా
నిన్ను వాడుకుని తరువాత చంపేస్తాడు.
కాబట్టి నువ్వు, నీ పేరెంట్స్, నాశనమైపోండి.
మంచిది.
వదిలేయ్.
అసూయపడే చెత్తదానా.
మీ నాన్న నిన్ను వాడుకుని చివరికి ఇక్కడికి పంపించాడు.
తను నీకు తిరిగి ఫోన్ చేయాలంటే నువ్వు అతడిని మురిపించాలేమో…
నోరు మూయ్, చెత్తదానా!
నేను నిన్ను చంపేస్తాను.
ఓహ్, దేవుడా, అది చాలా అందంగా ఉంటుంది.
అతను మీ అందరినీ చంపేస్తాడు!
ముక్కలు ముక్కలుగా నరికేస్తాడు! చెత్తదానా.
వాడు విడుదలైన రెండు రోజుల తరువాత దిగిన ఫోటో ఇది.
అవును, నాకు బాగా గుర్తుంది.
ఆ రోజు నుంచి ఒక్క రోజు కూడా…
వాడిని చూడకుండా లేను.
చాలా సారీ.
ఈ గొడవలోకి నేను అతడిని రానివ్వకుండా ఉండాల్సింది.
ఆ తోడేలుని నేనే ఆహ్వానించాను.
హేయ్, అది నీ తప్పు కాదు.
మనం తన మీద నిఘా పెట్టామని అతనికి తెలుసు.
తరువాత అతను మనల్ని చంపాలనే చూస్తాడు.
చివరిసారి నేను రేతో మాట్లాడినప్పుడు, అతను ఏదో చెప్పాలని ప్రయత్నించాడు, నాకు తెలియదు…
నాకు తెలియదు, ఆ ఫోన్ సిగ్నల్ సరిగ్గా అందలేదు.
తనకి ఏదో నిజం తెలిసి ఉంటుంది, ఆ కారణంగానే అతను హత్య చేయబడి ఉంటాడు.
ఆగు, రే నార్త్ కారొలీనాకి వెళ్లినప్పుడు
తన వర్క్ ఫోన్ తీసుకువెళ్లి ఉంటాడు.
ఆ… ఆ లొకేషన్ బటన్ ఆన్ లో లేదు. నేను… నేను ఇప్పటికే చెక్ చేశాను.
అతని కదలికల్ని మనం ట్రాక్ చేయలేము.
ఆగు, ఇది తన ల్యాప్ టాప్ కదా?
రే రాలిన్స్
- హేయ్, తన పాస్ వర్డ్ టైప్ చేయి. - సరే.
సరే, ఐక్లౌడ్ చెక్ చేయి.
అతను ఏదైనా కనిపెట్టి ఉంటే, ఖచ్చితంగా ఫోటోలు తీస్తాడు.
- నేను ఏం చేయాలి? - ఇక్కడ.
అతను చివరిసారిగా తీసిన ఫోటోలు ఇవేనా?
అవును. సరే.
గలీలీ
రే వీటిని ఎక్కడ చూశాడు?
ఐస్ క్రీమ్
మాక్స్ కేడీ ని ఎవరైనా వెంబడిస్తున్నారా?
ఆమె పేరు క్రిస్టల్.
ఆమె అతని సవతి చెల్లెలు. అతను జైలు నుండి విడుదలైన దగ్గర నుంచి ఆమె అతడిని అనుసరిస్తోంది.
ఆమె దగ్గర అన్ని ఫోటోలూ ఉన్నాయి.
రే ఆ ఫోటోలని సంపాదించాడు, అందుకని మాక్స్ అతడిని చంపేశాడు.
అతడిని నేరస్తుడిగా రుజువు చేయడానికి ఈ సాక్ష్యాలు సరిపోవు, కానీ ఇన్వెస్టిగేషన్ మొదలుపెట్టడానికి ఇవి చాలు.
తను ఇంతవరకూ కలవలేదని చెబుతున్న అమ్మాయితో మాక్స్ మాట్లాడుతున్నఫోటోలు,
- ఇప్పుడు మన దగ్గర ఉన్నాయి. - అవును.
అతను మా ఇంటి మీద నిఘా పెట్టాడని నీకు తెలుసు.
అతను ఆ వీధిలోనే ఉంటాడు కదా?
కానీ…
కానీ, అతను మా ఇంటికి ఎదురుగా మకాం మార్చాడు, గ్రే, ఎందుకంటే అతను మమ్మల్ని గమనిస్తున్నాడు.
చూడండి, ఇవి ఆధారాలు కావు. మీరు ఇద్దరూ లాయర్లు. ఆ విషయం మీకు తెలుసు.
సారీ… సారీ. నువ్వు ఎలాంటి రుజువు కోసం చూస్తున్నావు?
అంటే పూల్ లో మా శవాలు తేలడం లాంటిదా? ఆ రుజువు నీకు సరిపోతుందా?
అది నీకు సరైన ఆధారం అవుతుందా?
వినండి, మీకూ ఇంకా కేడీకి మధ్య తలెత్తిన ఈ పరిస్థితి,
అందులో తలదూర్చడం నాకు కొద్దిగా కష్టంగా ఉంది.
- ఓహ్, దేవుడా. - ప్రతి రోజూ ఏదో ఒక విచిత్రమైన ఘటన జరుగుతోంది.
- అవును. - ఆలివర్ పేన్ అనే వ్యక్తి గురించి విన్నారా?
- అతడిని "ఓలీ" అంటారు కదా? - ఎవరు?
ఈ రోజు నిన్ను న్యూస్ లో చూశాక నా దగ్గరకి వచ్చాడు.
అతను అనుకోకుండా మీ పెరడులోకి వస్తే, నువ్వు చంపుతానని బెదిరించావని చెప్పాడు.
మా ఇంట్లోకి జొరబడి నాకు దొరికిపోయిన వాడేనా?
నా పూల్ లో ఈత కొట్టిన వాడేనా?
నా ఇంటిని కాపాడుకునే హక్కు నాకు ఉంది, గ్రే. అసలు, మనం దాని గురించి ఎందుకు మాట్లాడుకుంటున్నాం?
అది నీ ఇల్లు కాదు.
- దాని గురించి నీకు తెలియదా? - సరే,
- …ఇది అలా కనిపించడం లేదు. - అయితే, ఎలా కనిపిస్తుందో చెప్పు.
గ్రే, నా గురించి నీకు తెలుసు.
గ్లాక్ గురించి ఎందుకు అబద్ధం చెప్పావు?
నువ్వు మాకు చూపించిన ఆ నైన్ ఎమ్.ఎమ్. గన్ స్ప్రింగ్ ఫీల్డ్ కంపెనీది,
కానీ ఇక్కడ ఉన్న ప్రకారం,
నువ్వు 2017లో గార్డెన్ సిటీలో ఒక డీలర్ దగ్గర నుంచి గ్లాక్ 9 మిల్లీమీటర్ గన్ ని కొన్నావు.
లేదు, నాకు తెలుసు. దాని ఫైరింగ్ పిన్ కొన్ని ఏళ్ల కిందట విరిగిపోయింది.
నేను… నేను దాని బ్యారెల్ ని రంపంతో కోసి, విడదీసి, ఒక చెత్త డబ్బాలో పడేశాను.
సరే.
మనం ఏం చేయాలో తెలుసా?
మనం ఇంకేదయినా ప్రదేశంలో కాస్త ప్రైవేటుగా మాట్లాడుకోవాలి.
నువ్వు మమ్మల్ని విచారిస్తావా?
లేదు, లేదు…
- నేను కొన్ని అనుమానాల్ని నివృత్తి చేసుకోవాలి. - లేదు, గ్రే…
టామ్, మనం కొన్ని అనుమానాల్ని నివృత్తి చేసుకోవాలి.
చూడు, బహుశా నువ్వు మా లాయరు అపాయింట్మెంట్ తీసుకోవాలి అనుకుంటా.
- పద. - సరే.
రే రాలిన్స్ హత్యలో నీ పాత్ర ఉందా, టామ్?
దేవుడా, బాబు.
- నువ్వు ఇప్పుడు నాతో తమాషా చేస్తున్నావా? - టామ్.
- మా ఫ్యామిలీ ఫ్రెండ్ ని హత్య చేస్తా అనుకుంటున్నావా? - టామ్.
ఆగు, లేదు, లేదు.
నా పదిహేడేళ్ల కూతురు నా పూల్ లో…
టామ్, ఇంక చాలు. పద.
…అతని శరీర భాగాలు తేలడాన్ని చూసేలా చేస్తానని అనుకుంటున్నావా, బాబు?
కనీసం, అది అసలు సాధ్యమయ్యే విషయం అనుకుంటున్నావా, గ్రే?
ఆ గన్ ఎక్కడ ఉంది, టామ్?
ప్రపంచంలోనే అత్యుత్తమ పోలీసు ఆఫీసర్స్ ఈ ద్వారాల గుండా వెళతారు
ఏంటిది? ఏంటిది? ఆ గన్? ఆ వీడియో? వాళ్ల దగ్గర వేరే రుజువులు ఉన్నాయా?
- అసలు ఆ వీడియోలో ఏం ఉంది? - మన ఇంట్లోకి జొరబడిన వ్యక్తి అతను.
ఏంటి, ఒక బారులో నువ్వు అతడిని ఫాలో చేసి దారుణంగా కొట్టావా?
- అదెప్పుడు జరిగింది? - దయచేసి నన్ను కూడా ఇంటరాగేషన్ చేయకు.
మీ నాన్న సంగతి ఏంటి? ఆయనకి డబ్బు పంపించావా?
అందుకు రెండు మూడు రోజులు పడుతుంది.
- చెత్త, చెత్త! - చూడు, కాస్త ప్రశాంతంగా ఉండు.
మన దగ్గర నైన్ ఎమ్.ఎమ్. గన్ ఉందన్న ఆధారం ఒక్కటే వాళ్ల దగ్గర ఉంటే, మనకేం కాదు.
అవును, "ఉంటే." మాక్స్ ఏం ప్లాన్ చేస్తున్నాడో మనం తెలుసుకోవాలి,
…ఇక్కడ ఈ ఉదయం, రే రాలిన్స్ మృతదేహం
వాళ్ల పూల్ లో ముక్కలు ముక్కలుగా దొరికింది.
తను వేరొక గ్లోక్ గన్ వాడుతున్నాడని వాళ్లకి తెలుసు.
నైన్ మిల్లీమీటర్ గన్.
అది వాళ్ల రిజిస్ట్రీలో నమోదై ఉంది, కానీ అతను దాన్ని కొన్నేళ్ల కిందటే పడేశాడు.
ఇంకేమీ లేదు. మాకు తెలుసని కాదు,
కానీ గ్రేసన్ తో మాట్లాడిన తరువాత, పోలీసులు టామ్ ని అనుమానిస్తున్నారని చాలా స్పష్టంగా తెలిసింది.
పెద్ద చిక్కులో పడ్డాను, ఆనా. నేను అతని భాగస్వామిని.
నేను కూడా ఈ కేసులో ఇరుక్కుపోవచ్చు, లేదా సాక్షిగా పిలవచ్చు.
- దేని కోసం? తను ఏ నేరం చేయలేదు. - నాకు అర్థమైంది, కానీ నా దగ్గర…
నువ్వు మాక్స్ ని ముద్దుపెట్టుకుంటున్న ఫోటో ఎందుకు ఉంది?
నువ్వు ఏం మాట్లాడుతున్నావు?
ఇది ఏంటి?
మాక్స్…
మేము రూబెన్ విడుదల కోసం పోరాడినప్పుడు మాక్స్ నన్ను ముద్దుపెట్టుకోబోయాడు,
కానీ నేను అతడిని తోసేశాను.
మీ మధ్య ఏం నడిచింది, నిజంగా ఏం నడిచింది?
అతను నన్ను వేధించాడు.
సారీ, నేను నీకు ముందే చెప్పి ఉండాల్సింది, కానీ ఇక మన వ్యూహం గురించి ఆలోచిద్దామా?
"ఆమె చేసిన పనికి నువ్వు నన్ను జైల్లో పెట్టావు." మాక్స్ చెప్పిన మాట అది. నువ్వు ఏం చేశావు?
- నాటలీ? - ఇల్లు సురక్షితం.
నువ్వు ఇంట్లో ఏం చేస్తున్నావు? పాల్ ఇంట్లో ఉండాలి కదా.
ఏం జరుగుతోంది? నా ఉద్దేశం, ఆ మనుషులూ, పోలీసులు
మన ఇంటి బయట ఇంకా ఎంత కాలం ఉంటారు?
నాట్, విను, రే హత్య కేసులో నా పాత్ర ఉందని పోలీసులు అనుమానిస్తున్నారు.
ఆ హత్య నేను చేయలేదు, నిజంగా, కాబట్టి అంతా సర్దుకుంటుంది.
నువ్వు మాత్రం అన్నింటికీ సిద్ధంగా ఉండాలి.
దేనికి సిద్ధంగా ఉండాలి? నువ్వు అరెస్ట్ అవుతావా?
అంటే, లేదు, ఏ ఆధారం లేకుండా అరెస్టు చేయరు.
నువ్వు గన్ గురించి అడిగింది అందుకేనా?
గన్ గురించి నీకేం తెలుసు?
నేను మీకు అబద్ధం చెప్పాను. నేను కేవలం…
అతనికి ఏం తెలుసో నేను తెలుసుకోవాలని ప్రయత్నించాను. నేను… నేను సారీ చెబుతున్నాను.
నువ్వు ఏం అంటున్నావు?
ఆ గన్ ని నేనే తీసుకున్నాను.
సవానా, పోలీస్.
నేను డిటెక్టివ్ పార్క్ ని. తలుపు తెరవండి, టామ్.
ఆ గన్ ని ఎక్కడికి తీసుకువెళ్లావు?
- నార్త్ కారొలీనా. - దేనికి?
నేను మాక్స్ తో వెళ్లాను. నేను… నేను కేవలం…
నేను రక్షణ కోసం గన్ తీసుకువెళ్లాను.
టామ్, తలుపు తెరువు.
నిన్న రే హత్యకు గురైనప్పుడు నువ్వు అక్కడే ఉన్నావా?
- రే? - ఆ గన్ నీ దగ్గర ఉందా?
సరే. నువ్వు ఆ గన్ ని చూడని సందర్భం ఉందా? అది ఎప్పుడైనా మాక్స్ చేతిలోకి వెళ్లిందా?
- లేదు. లేదు, తెలియదు, డాడ్. - మాక్స్ చేతిలోకి ఆ గన్ ఎప్పుడైనా వెళ్లిందా?
- నాట్, నువ్వు నిజం చెప్పాలి… - అది నా బ్యాగ్ లోనే ఉంది,
ఇంకా నేను… కానీ ఒక సమయంలో, నేను నిద్రపోయాను.
మాతో బలవంతంగా తలుపు తెరిపించకు, టామ్.
ఆగు, డాడ్. ప్లీజ్, నేను…
సరే. అంతా బాగానే ఉంటుంది.
నువ్వు ఎవ్వరికీ ఏమీ చెప్పకు, సరేనా?
రే రాలిన్స్ హత్య కేసులో నిన్ను అరెస్టు చేస్తున్నాం.
ఏ సాక్ష్యాధారంతో? ఏం మారింది?
ఈ మధ్యాహ్నం తరువాత ఏం… ఏం మారింది?
దేవుడా, టామ్, నువ్వు మాక్స్ కేడీని ఇరికించాలని చూస్తున్న విషయం అతనికి తెలిసింది, దాంతో తనని చంపేశావు.
ఆగు, నీకు ఆ విషయం ఎవరు చెప్పారు? నీకు ఆ సమాచారం ఎవరిచ్చారు?
ఇలా చూడు, ఆనీ, ఇది ఎలా జరుగుతుందో నీకు తెలుసు కదా.
ఇక్కడే ఉండు, సరేనా? నువ్వు ఇక్కడే ఉండు.
మీరు తన కూతురు ముందే ఇదంతా చేయాల్సిన అవసరం లేదు.
మీరు అడిగితే తనే స్వయంగా స్టేషన్ కి వచ్చి ఉండేవాడు.
ఇది దారుణం.
టామ్. టామ్, నేను జారెడ్ కి ఫోన్ చేస్తాను, సరేనా? మేము నిన్ను అక్కడ కలుసుకుంటాం.
ఇది నిలబడే కేసు కాదు. నిన్ను బయటకి తీసుకొస్తాం.
పద, లోపలికి వెళదాం.
అటార్నీ ఆనా బౌడెన్, బార్ నెంబర్ 54481,
నా క్లయింట్ థామస్ బౌడెన్, బుకింగ్ నెంబర్ ఎమ్67052, ని కలవడానికి నేను కాల్ చేస్తున్నాను.
నోవా ఛానెల్ 10. వెంటనే.
మా క్లయింట్ ని జైలులో పెట్టించడం కోసం టామ్ బౌడెన్ కుట్ర పన్నాడని మేము రుజువు చేయగలం.
ఇప్పుడు, దురదృష్టం కొద్దీ, రే రాలిన్స్ కి అతని కుట్ర గురించి తెలిసింది,
దానితో టామ్ బౌడెన్ దుర్మార్గంగా అతడిని చంపేశాడు,
ఇంకా ఆ హత్య కేసులో కూడా నా క్లయింట్ ని ఇరికించాలని చూశాడు.
మీరు ఈ ఆరోపణల్ని రుజువు చేయగలరా?
అవును, అవును, ఇక్కడ ఉన్న ఈ వ్యక్తి స్వయంగా ఆ విషయాలు చెబుతారు.
బ్రేకింగ్ న్యూస్ మాక్స్ కేడీ ప్రత్యేక ఇంటర్వ్యూ
మాక్స్ ని ఈ కేసులో ఇరికించడానికి నా అల్లుడు కుట్ర చేశాడు, అతనికి నేను సాయం చేశాను.
ఎందుకు? ఎందుకంటే నేను ఒక మూర్ఖపు ముసలివాడిని
ఇంకా నా మనవళ్లతో మళ్లీ మంచిగా గడపాలి అనుకున్నాను, అదే మా మధ్య ఒప్పందం.
ఆ తరువాత ఈ రే రాలిన్స్ అనే కుర్రవాడు…
మరేం ఫర్వాలేదు. మరేం ఫర్వాలేదు.
ఎందుకో నాకు తెలియదు…
చూడండి, నాకు నా కూతురు ఆనా అంటే ఇష్టం, ఆమె కోసం నేను ఏదైనా చేస్తాను.
ఏది ఏమైనా, టామ్ ఇంకా ఆనా బౌడెన్ విలాసవంతమైన జీవితాలని నిర్మించుకున్నారు.
నా దురదృష్టం మీద, నా బాధల మీద వాళ్ల ఆ జీవితాలని నిర్మించుకున్నారు.
కానీ వాళ్లు చెప్పుకున్నట్లుగా వాళ్లెప్పుడూ మంచి మనుషులుగా వ్యవహరించలేదు, వాళ్లు మంచివాళ్లు కారు.
టామ్ బౌడెన్ నాకు ఈ గాయాలు చేశాడు.
దగ్గరగా చూపించు. కెమెరా దగ్గరగా తీసుకురా. కెమెరాని ఇక్కడికి తీసుకురా.
ఇలా రా. ఇది చూపించు, సరేనా?
ఈ పని చేసింది టామ్ బౌడెన్, సరేనా?
కానీ చివరికి నిజం బయటకి వస్తోంది.
ఖచ్చితంగా. న్యాయం జరిగి తీరుతుంది.
నీ లాయరుగా నేను కేసు దాఖలు చేశాను,
వాదోపవాదాలు మొదలుకావడానికి ఎక్కువ సమయం పట్టదు, కానీ నీతో మాట్లాడాలి అనుకుంటున్నాను.
మా నాన్న పోలీసులతో మాట్లాడి ఉంటాడు ఇంకా వాళ్లకి కూడా ఇదే స్టోరీ చెప్పి ఉంటాడు.
అయితే నీ అరెస్టుకి అదే కారణం కావచ్చేమో.
నువ్వు నాతో మాట్లాడతావా, ప్లీజ్? సరేనా?
నాకు సాయం కావాలి. మనం ఏం చేయాలో నేను తేల్చుకోవాలి.
నాటలీ, మాక్స్ కూతురా?
నాకు తెలియదు.
అంటే, నువ్వు అతనితో శృంగారం చేశావా?
నాకు తెలియదని చెప్పాను. నేను…
దాని అర్థం ఏంటి? "నాకు తెలియదు." అది నీకు తెలియకుండా ఎలా ఉంటుంది?
- ఎందుకంటే నాకు తెలియదు కాబట్టి. - అబద్ధం చెప్పకు.
నేను నీకు అబద్ధం చెప్పడం లేదు. నాకు తెలియదు.
నువ్వు అసలు నిజాన్ని దాస్తున్నావు అందుకే అతను మనల్ని టార్గెట్ చేస్తున్నాడు.
ఒకవేళ నాకు అది తెలిసుంటే, బహుశా మనం ఇంకేదయినా చేసి ఉండేవాళ్లం…
లేదు, మనం చేయడానికి ఇంకేమీ లేదు. మనం…
అతనికి వ్యతిరేకంగా నువ్వు పన్నిన కుట్రలో నన్ను భాగస్వామిని చేశావు.
- నేను నిన్ను భాగస్వామిని చేశానా? - "ఆమె చేసిన దానికి నువ్వు నన్ను జైలుకి పంపించావు."
నువ్వు నన్ను మాయ చేశావు. నన్ను ఇందులో ఇరికించావు.
నువ్వు మాక్స్ ని ఎదుర్కోవాల్సిన అవసరం రాకూడదనే, మనం అతడిని జైలుకు పంపాము.
నీతో బలవంతంగా నేను ఏమీ చేయించలేదు. అతడిని జైలులో పెట్టించాలని నాలాగే నువ్వూ కోరుకున్నావు.
నువ్వు ఎంతకాలంగా ఈ విషయాన్ని నా దగ్గర దాస్తున్నావు?
అసలు నీ లక్ష్యం ఏంటి?
- జరిగేది ఏదో జరగనిద్దామని అలా వదిలేశావా? - లేదు, ఒట్టు.
- ఇది అంతకన్నా సంక్లిష్టమైనది. - అయితే నాకు వివరించు!
ఇలా చూడు, టామ్. నా గురించి నీకు తెలుసు.
నాకు తెలుసా?
ఎన్ని సంవత్సరాలుగా నువ్వు ఈ విషయాన్ని నా దగ్గర దాస్తున్నావు?
నువ్వు అసలు ఎవరు?
నేను నీ కోసం పోరాడటానికి ఇక్కడికి వచ్చాను. మన కోసం పోరాడుతున్నాను.
మన కోసమా?
మనం అనేది ఏదీ లేదు.
ఇదా? ఇది ఏమీ కాదు.
టామ్. చూడు, ముందు శాంతించు.
నిన్ను జైలు నుండి విడిపిస్తాను, అప్పుడు మనం ఈ విషయం గురించి మాట్లాడుకుందాం,
- సరేనా? - నువ్వు ఏం చేయాలనుకుంటే అది చేసుకో.
ముందు…
నా దగ్గర నుంచి వెళ్లిపో.
అతను కోరుకునేది ఇదే.
అమ్మా.
హాయ్.
నీ… నీ గదికి తిరిగి వెళ్లు, ప్లీజ్.
నా వైపు చూడు.
- నీ గదికి వెళ్లిపో. - అమ్మా.
నీకు కాఫీ కావాలి.
మాక్స్ కేడీ నిన్ను ఏం చేశాడు?
చాలా కాలం పాటు నేను ఇలాగే ఉండేదాన్ని.
నాకు మెదడు మొద్దుబారిపోవడం మొదలైంది…
మొదట్లో అంటే కొద్ది గంటలు అలా మొద్దుబారేది, తరువాత…
రాత్రంతా స్పృహ లేకుండా ఉండేదాన్ని ఇంకా తరువాత…
వారాంతాలు అంతా అలా ఉండిపోయేదాన్ని.
కాబట్టి, నేను మాక్స్ ని కలిసినప్పుడు, అతను హ్యాండ్సమ్ గా ఉండే ఒక బిజినెస్ మ్యాన్
తన భార్య కనిపించడం లేదని పోలీసులతో మాట్లాడాలని చూసేవాడు,
మరోపక్క నేను ఎప్పుడు ఏం జరుగుతుందో తెలియని స్థితిలో ఉండేదాన్ని.
అదంతా అతని భార్య శవం దొరకడానికి ముందు జరిగిందని గుర్తుంచుకో.
తెలుసా, ఆమె ఎక్కడికో పారిపోయిందని అతను అనుకునేవాడు,
దానితో నేను కూడా ఆమె అతడిని విడిచి వెళ్లిపోయింది అనుకున్నాను, ఇంకా…
అప్పటికి నాకు పాల్ తో నిశ్చితార్థం అయింది, కానీ మా మధ్య కేవలం…
అవును.
మేము డ్రింక్స్ తాగడానికి బయటకి వెళ్లాము.
నేను ఒక డ్రింక్ తాగాను, తరువాత రెండు ఇంకా ఆ తరువాత…
అతను…
లేదు, లేదు. అంటే, నాకు…
ఆ రాత్రి ఏం జరిగిందో తెలియదు, కానీ…
అంతకుముందు వేరే మగవాళ్లతో అలా జరిగింది,
దానితో అదంతా సిగ్గుచేటు వ్యవహారంలా మారింది.
కానీ ఆ తరువాత మాక్స్ భార్య శవం దొరికింది.
తరువాత నేను గర్భవతిని అని తెలిశాక, నాకు… అది పాల్ వల్ల కలిగిందా…
లేక అతని వల్ల కలిగిందా తెలియదు.
మరేం ఫర్వాలేదు, అమ్మా.
ఏం జరిగినా, అది నీ తప్పు కాదు.
నాకు… నాకు తెలియదు.
ఆ రాత్రి ఏం జరిగిందో నాకు… నాకు తెలియదు, కానీ ఏం జరిగి ఉండచ్చో నాకు తెలుసు.
అయితే ఆ సిగ్గుచేటు పనిని మర్చిపోవడానికి నేను చాలా కష్టపడ్డాను.
నేను తాగడం మానేశాను.
ఒక మంచి మనిషిని పెళ్లి చేసుకున్నాను.
ఇంకా నీ కోసం… నా కూతురు కోసం ఒక మంచి జీవితాన్ని నిర్మించాను.
ఆ తరువాత మాక్స్ కేడీని మర్చిపోయేలా అతన్ని సమాధి చేసేశాను.
ఆ సమాధి లోతు సరిపోలేదు.
"సమాధి" అంటే నీ ఉద్దేశం ఏంటి?
మరేం ఫర్వాలేదు.
మనం ఏదో ఒక మార్గం ఆలోచిద్దాం. నీకు నేను సాయం చేస్తాను.
లేదు. అతను మనకి చేస్తున్నదంతా అతని జీవితానికి ఒక అర్థం ఇస్తోంది.
మనమంతా చనిపోయే వరకూ అతను ఆపడు.
లేదా అతను చనిపోవాలి.
నువ్వు కాసేపు నిద్రపోవాలి అనుకుంటా.
చాలా సారీ.
మరేం ఫర్వాలేదు.
అలా పడుకో, అమ్మా.
మరేం ఫర్వాలేదు.
నిన్ను చాలా మిస్ అవుతున్నాను. నిన్ను చాలా మిస్ అవుతున్నాను.
నాటలీ, ఇక్కడ ఏం చేస్తున్నావు?
నువ్వు నన్ను వాడుకున్నావు.
లేదు.
నేను… నేను నిన్ను వాడుకోలేదు.
నువ్వంటే నాకు చాలా ఇష్టం. చాలా ఇష్టం.
నువ్వు నువ్వులా ఉండటం కోసం నేను సాయం చేయాలి అనుకున్నాను.
నువ్వు నా గురించి పట్టించుకుంటావా?
ఓహ్, అవును, అవును. చాలా పట్టించుకుంటాను.
అయితే వెళ్లి నిజం చెప్పేయ్.
రే ని మా నాన్న చంపలేదని పోలీసులకి చెప్పు.
ఏ నిజం?
ఓహ్, ఆ నిజం.
సరే, విను, నువ్వు ఇష్టపడే మనుషుల గురించి కొన్ని విషయాల్ని నువ్వు తెలుసుకోబోతున్నావు.
చాలా కష్టంగా అనిపించే నిజాలు, నాటలీ.
ఆ విషయాలు ఎప్పటికీ తెలుసుకోకపోతే బాగుండు అనుకుంటావు.
కానీ దానికి కొంత సమయం పడుతుంది.
నీకూ, వాళ్లకీ మధ్య ఉన్న అనుబంధం గురించి
పూర్తిగా అర్థం చేసుకోవడానికి
కొంత సమయం పడుతుంది…
కానీ నేను ఎప్పటికీ నీకు తోడుగా ఉంటాను.
ఎప్పటికీ నీ వైపే ఉంటాను.
- నోరు మూయ్. నీ మాటలేవీ నేను నమ్మను. - హేయ్!
నీకు జరిగిన నష్టాలన్నింటికీ నువ్వు అర్హుడివే.
- సరే. - అన్నింటికీ!
- నిదానించు. - నోరు మూయ్. నిజం చెప్పు.
ఆ గన్ ఇలా ఇవ్వు.
చిన్నపిల్లలా ప్రవర్తించకు.
- ఆ గన్ కింద పడేయ్. - ఆగు.
కదిలితే… నిన్ను షూట్ చేస్తాను. ఆగు!
ఈ గన్ ఎలా పేల్చాలో నీకు తెలియదు.
నోరు మూయ్.
ఇది నీకు హాని కలిగించవచ్చు, సరేనా?
నిజం చెప్పు.
నీ చేతులు చూడు. అవి వణుకుతున్నాయి.
నా బంగారం, నువ్వు ఈ పని చేయలేవు.
లేదు బహుశా నువ్వు నన్ను షూట్ చేయచ్చు.
బహుశా నువ్వు షూట్ చేయగలవు. అది అన్ని సమస్యల్నీ పరిష్కరిస్తుంది.
ఆత్మరక్షణ.
- నేను ఎదిగిన మనిషిని. నువ్వు చిన్నపిల్లవి. - నోరు మూయ్.
- నీకు శిక్ష పడదు. - నోరు మూయ్.
అవును, నేను చనిపోతాను, నేను చనిపోతాను, నేను చనిపోతాను.
ఇంకా నువ్వు నీ బలహీనమైన తండ్రితో ఇంకా ఘోరమైన తల్లితో మళ్లీ
- నీ జీవితాన్ని నువ్వు గడపచ్చు. - నిన్ను ద్వేషిస్తాను.
ఇక్కడ గట్టిగా పట్టుకో. యస్, సరిగ్గా ఇక్కడ.
- కానివ్వు. కానివ్వు. కానివ్వు. - నోరు మూయ్.
- నోరు మూయ్. నోరు మూయ్. - కానివ్వు. కానివ్వు. ఆ ట్రిగ్గర్ నొక్కు.
- నోరు మూయ్! నోరు మూయ్. - ట్రిగ్గర్ నొక్కు.
- నేను వేడుకోవాలా? కానివ్వు! - ఆపు!
ఛ.
- లేదు. లేదు, లేదు, లేదు, లేదు. లేదు, నాటలీ… - మేడమ్.
లేదు, లేదు, లేదు, లేదు.
- అమ్మా? అమ్మా! - లేదు, లేదు, లేదు, లేదు. నాటలీ! నాటలీ!
మేడమ్, మిమ్మల్ని అరెస్టు చేస్తాను.
దయచేసి నన్ను వెళ్లనివ్వండి.
ఏం జరిగింది, బేబీ? ఏం జరిగింది?
నేను మిస్ చేశాను.
లేదు. లేదు.
సారీ.
లేదు. లేదు. లేదు, లేదు, లేదు, లేదు.
తనని తీసుకువెళ్లకండి! ప్లీజ్. ప్లీజ్, వద్దు.
అది నేనే చేశాను. నేనే చేశాను. నన్ను చూడండి. నేనే చేశాను.
నాటలీ.
ఐ లవ్ యూ, బేబీ, సరేనా? నీకేం కాదు.
నాటలీ! నాటలీ!
మీరు బతికి ఉండటం మీ అదృష్టం. మీ ప్రధాన అవయవాలకు బులెట్ తగలలేదు.
- మీ కోసం ఎవరో వచ్చారు. - ఏంటి?
మీ చెల్లెలు, క్రిస్టల్.
ఏంటి?
ఇక్కడ ఏం చేస్తున్నావు?
నీ కూతురు మొదలుపెట్టిన పనిని ముగించడానికి వచ్చావా?
నీ చిన్నారి కూతుర్ని పోలీసులు ఎక్కడికి తీసుకువెళ్లారు?
యూత్ డిటెన్షన్ కి తీసుకువెళ్లి ఉంటారు. పాపం.
ఎంత సిగ్గుచేటు.
నేను చేశానని చెబుదాం.
సరేనా? నేను నిన్ను కాల్చాను.
నువ్వు అర్థం చేసుకోవడం లేదు.
నాటలీ నిన్ను ఆ స్థితిలో చూసింది. నేను జైలుకి వెళతాను, సరేనా?
- నీకు జరిగినదానికి ఇది బదులు అవుతుంది. - ఆనా…
ఇంక ఆపు. చూడు, నీకు ఏం కావాలంటే అది చేస్తాను.
నాకు కావాల్సింది ఇదే.
నువ్వు ఇది ఫీల్ కావాలనే నా కోరిక.
నీ కుటుంబం ఛిద్రమైనప్పుడు నీకు కలిగే ఫీలింగ్.
మనసు విరగడం.
బందీ కావడం.
నీ పిల్లలు నీకు దూరం కావడం.
ఇది…
నేను నీ కొడుకుని తీసుకోలేదు.
నువ్వు నీ భార్యనీ, నీ కొడుకునీ హత్య చేశావు.
నీ కుటుంబాన్ని నువ్వు నాశనం చేసుకున్నావు, నేను కాదు.
ఊహ్. కొద్దిగా ఒత్తిడి చేస్తే నువ్వు ఎలా అయిపోయావో చూడు.
నిన్ను చంపేస్తాను. నిన్ను నాశనం చేస్తాను. నీకు అర్థమైందా?
- నిన్ను చంపేస్తాను. నిన్ను చంపేస్తాను. - వోహ్. హేయ్, హేయ్, హేయ్, హేయ్, హేయ్.
సెక్యూరిటీ.
సరే, ఆనా, కానివ్వు. నీ జీవితానికి ఒక అర్థం కలిగేలా చేసుకో.
దేవుడి టైమింగ్ చాలా పక్కాగా ఉంటుంది.
సమాచారం అందించు
34.33817*నార్త్ చూపించు
కేప్ ఫియర్ నది
ఇటీవల వీక్షించినది - నార్త్ కారొలీనా
డైరెక్షన్స్ సవానా, జార్జియా - కేప్ ఫియర్ నది
ట్రాపికల్ తుఫాను వెస్లీ ఇప్పుడు హరికేన్ వెస్లీగా మారి
అట్లాంటిక్ సముద్రం మీదుగా ఉధృతం అవుతోంది.
మేము పరిస్థితిని సమీక్షిస్తుంటామని గమనించండి.
తెలుగు అనువాదకర్త: హరీష్